section_heading: Podrijetlo i povijest
paragraph_text: Za razliku od Tudora, Stuarti nisu u potpunosti izumrli smrću posljednjeg vladara iz te obitelji. Nakon smrti Jakova II. 1701. godine, zahtjev za engleskom, irskom i škotskom kraljevskom krunom prešao je na njegova sina Jamesa Francisa Edwarda (1688. – 1766.), zvanog Stari pretendent, a nakon njegove smrti pravo na nasljeđe tražio je njegov sin Charles Edward Stuart (1720. – 1788.), poznat kao Mlađi Pretendent. Smrću njegova brata kardinala Henryja Benedicta (1725. – 1807.) izumrla je kraljevska loza Stuarta. Obitelj je preživjela u muškoj lozi preko nezakonitih sinova Karla II. i Jakova II.